ระหว่างการเล่น นั่งรถไฟเหาะครั้งแรก เสริมสร้างความมั่นใจ
รักษาศีรษะให้ปลอดภัยและหลังพิงผนังเก้าอี้ พยายามเพ่งสมาธิไปที่รางตรงหน้า หรือแผ่นหลังของคนที่นั่งอยู่หน้าคุณ อย่าก้มหน้าหรือเหลียวมองด้านข้างเนื่องจากมันจะเน้นให้เห็นถึงความเร็วที่คุณกำลังแล่นอยู่ และอาจก่อให้เกิดอาการคลื่นไส้ตาลายและอาเจียนได้ พูดสั้นๆ ก็คือ อย่ามองพื้น  นี่จะช่วยได้อย่างมากถ้าคุณกำลังจะเล่นรถไฟเหาะตีลังกา มองตรงไปข้างหน้าและจ้องที่ตัวราง แล้วคุณจะแค่รู้สึกเบาตัวไร้น้ำหนักซึ่งเอาเข้าจริงมันก็สนุกดีด้วยซ้ำและมันจะผ่านไปแค่ชั่ววูบเดียวเอง พยายามอดกลั้นอย่าหลับตา นักเล่นที่ไร้ประสบการณ์มักคิดว่าการหลับตาจะช่วยให้มันลดความน่ากลัวลงและจะรู้สึกดีขึ้น ทว่าการหลับตากลับจะทำให้รู้สึกเวียนศีรษะและอาจทำให้อาเจียนได้ ให้จ้องไปยังของอะไรที่อยู่นิ่งกับที่และอย่าหลับตา อย่ากลั้นหายใจบนรถไฟเหาะไม่งั้นคุณอาจรู้สึกหัวหมุนและทุกอย่างจะแย่ลงไปกว่าเดิม ในระหว่างที่รถไฟขึ้นไปใกล้จุดทิ้งดิ่ง ให้สูดลมหายใจลึกๆ และพยายามตั้งสมาธิอยู่กับลมหายใจแทนเรื่องอื่นๆ มันจะช่วยให้คุณมีหลักยึดและสงบสติอารมณ์ลง เน้นไปที่เรื่องเล็กๆ แค่หายใจเข้า หายใจออก แค่นี้ก็สนุกแล้ว  เพื่อช่วยให้คุณมีสมาธิ ให้นับลมหายใจขณะสูดเข้าออก สูดลมหายใจลึกๆ ในจังหวะนับถึงสี่ แล้วเกร็งกล้ามเนื้อในจังหวะครบสาม จากนั้นปล่อยลมหายใจออกในจังหวะนับถึงสี่ ทำวนไปเรื่อยๆ แบบนี้เพื่อสงบสติอารมณ์ เมื่อถึงจุดหนึ่งของการเล่น คุณอาจเริ่มรู้สึกท้องไส้ปั่นป่วน บางทีอาจจะเป็นช่วงต้นๆ มากกว่าช่วงหลังๆ นั่นเป็นส่วนหนึ่งของความสนุกในการเล่นรถไฟเหาะล่ะ แต่มันอาจเกินไปสำหรับบางคน เพื่อจะบรรเทาอาการนี้ลงบ้าง คุณอาจเกร็งกล้ามเนื้อหน้าท้องกับแขนโดยการจับราวที่ติดอยู่ตรงสายรัดหรือเก้าอี้ให้แน่นๆ จะพอช่วยให้ทุเลาได้บ้าง บนรถไฟเหาะนั้น ร่างกายจะหลั่งอะดรีนาลีนออกมาเป็นจำนวนมาก กระตุ้นปฏิกิริยาตอบสนองจะสู้หรือหนี ระดับความดันโลหิตจะพุ่งสูงขึ้น เหงื่อจะออก และจังหวะหายใจจะถี่ขึ้น สายตาจะเห็นภาพคมชัดขึ้นและร่างกายจะเตรียมให้พร้อมลุย คุณสามารถบรรเทาอาการเหล่านี้ลงเล็กน้อยโดยการเกร็งกล้ามเนื้อ สื่อสารกับร่างกายว่าไม่มีอะไร ให้ทำตัวชิลล์ลงบ้างก็ได้ รถไฟเหาะหลายที่จะพยายามปลุกเร้าความน่ากลัวโดยการใช้ลูกเล่นทุกรูปแบบทั้งการทาสีและใช้แสงแบบสลัวๆ มีหุ่นสัตว์หรือภูติที่บังคับให้เคลื่อนไหวได้มาโผล่อยู่ตามข้างรางให้คุณตระหนกเล่น ถ้าคุณเป็นพวกหวาดกลัวของพวกนี้อยู่แล้ว มันจะทำหน้าที่ได้ดีเลยในการทำให้คุณยอมแพ้และทำให้ทุกอย่างดูแย่ลง ดังนั้นคุณจึงควรเมินเฉยมันเท่าที่จะทำได้ ถ้าของพวกนั้นเริ่มเคลื่อนไหวหรือปล่อยอะไรออกมา ก็แค่จ้องเขม็งไปข้างหน้าโดยไม่สนใจอะไร สูดหายใจไปเรื่อยๆ ในอีกทางหนึ่ง รถไฟเหาะบางที่ก็มีเรื่องราวประกอบที่ช่วยเบี่ยงเบนความสนใจคุณได้ ถ้าคุณติดอยู่ตรงนั้น ให้ติดตามความสนุกของเนื้อเรื่องไปเลย ไม่ต้องนึกห่วงว่ามันน่ากลัวขนาดไหน รับประกันว่าไม่ได้มีแต่คุณคนเดียว รถไฟเหาะทั้งขบวนย่อมเอ็ดอึงไปด้วยเสียงคนหยอกเย้าและตะโกนโหวกเหวกไปมาอยู่แล้ว แทนที่จะนั่งนิ่งด้วยความกลัว การตะโกนออกมามันทำให้การนั่งรถไฟเหาะสนุกขึ้นได้จริงๆ คุณยังสามารถผสมเสียงตะโกนเข้ากับเสียงสะใจแบบ “วู้ฮู้” การตะโกนจะลดทอนความกลัวลงและทำให้คุณอยากหัวเราะ ถ้าคุณยังรวบรวมสติสตังไม่ได้ ให้พยายามใช้ใจคิดไปที่อื่น จินตนาการว่าคุณกำลังอยู่ในยานอวกาศ หรือกำลังนั่งรถเข้าสู่ถ้ำของมนุษย์ค้างคาว หรือไม่คุณก็เป็นคนขับรถคันนั้นเองเลยล่ะ คิดอะไรก็ได้ที่จะทำให้ใจหยุดนึกถึงสิ่งที่เกิดตรงหน้าและจะทำให้ทุกอย่างเหมือนผ่านไปเร็วขึ้น  เพิ่มพลังแล้วกลายร่างเป็นปีศาจ แสร้งทำว่าคุณเป็นสัตว์ประหลาดยักษ์ที่หลุดออกมาจากพันธนาการหรือเป็นมังกรที่กำลังเหินฟ้า ถ้าคุณมีความรู้สึกถึงพลังอำนาจ คุณจะรู้สึกเครียดน้อยลงและใจจะกระหวัดไปคิดถึงเรื่องอื่น ผู้เล่นบางคนอาจจะมีบทสวด หรือเพลงสักท่อนหนึ่งที่เขามักจะร้องเวลานั่งรถไฟเหาะ ให้ลองนึกถึงเพลงดังๆ อย่างของเลดี้ กาก้าหรือใครที่คุณชอบไว้ในใจ แล้วเพ่งสมาธิไปที่เพลงนี้แทนที่จะเป็นความรู้สึกในขณะนั้น หรือไม่ก็ท่องไปซ้ำๆ ว่า “ฉันไม่เป็นไร ฉันไม่เป็นไร” ถ้ารถไฟเหาะดูไม่ปลอดภัยในสายตาคุณ หรือหากพนักงานดูเพิกเฉยต่อความปลอดภัย หรือคุณเกิดไปได้ยินเหตุการณ์ที่เกี่ยวข้องกับความปลอดภัยของเจ้ารถไฟเหาะคันนี้มาก่อน ก็ไม่ต้องขึ้นไปเล่น โดยเฉพาะถ้ามันกลับจะเพิ่มความกังวลใจให้คุณ แต่รถไฟเหาะส่วนใหญ่ในสวนสนุกขนาดใหญ่เป็นเครื่องจักรที่มีราคาแพง และได้รับการบำรุงดูแลกับทดสอบอยู่เป็นประจำ รางรถไฟเหาะนั้นได้รับการตรวจสอบทุกวันก่อนเปิดให้บริการและจะปิดทันทีถ้ามีการตรวจพบปัญหา ถ้ารถไฟเหาะปิดไม่ให้บริการบ่อยๆ ในช่วงไม่กี่สัปดาห์ที่ผ่านมา ทางที่ดีก็ควรเลี่ยงมันซะ โอกาสของปัญหาที่ถูกมองข้ามไปนั้นมีน้อย แต่มันอาจทำให้คุณรู้สึกดีขึ้น ส่วนใหญ่แล้วรถไฟเหาะจะปลอดภัยดีถ้ามันกลับมาเปิดใหม่ มันคงไม่ใช่ความคิดที่เข้าท่าแน่ถ้าจะกระโดดพรวดไปเล่นเครื่องเล่นอย่าง Death Drop 2000 หรือเจ้า Vortex รถไฟเหาะรางไม้นั้นจะมีความสูงตอนทิ้งดิ่งไม่มากและไม่มีการตีลังกา จึงน่าจะเป็นตัวเลือกที่ดีสำหรับมือใหม่หัดเล่นและคนที่อยากลองรถไฟเหาะโดยไม่ตื่นกลัว ใช้เวลาสักนิดดูให้ทั่วสวนสนุก หารถไฟเหาะอันที่ดูหวาดเสียวน้อยที่สุด หาเครื่องเล่นผาดโผนมานั่งกระตุ้นต่อมอะดรีนาลีนและพอให้ชินกับความรู้สึกเสียก่อน ในขณะที่รถไฟเหาะอาจดูเป็นเรื่องใหญ่ พวกมันมักไม่ได้ชวนหวาดเสียวไปกว่าเครื่องเล่นประเภทอื่นหรอก ถ้าหากคุณรับมือกับเครื่องเล่นประเภทวิหคสายฟ้าได้ ขั้นต่อไปอย่างรถไฟเหาะก็รับได้อย่างสบายมือ ในระหว่างที่เดินไปรอบสวนสนุก ในระหว่างรออยู่ในแถว ในระหว่างที่กำลังเตรียมตัวขึ้นเล่น พยายามสะกดใจไม่เงยหน้ามองตอนที่รถไฟเหาะทิ้งดิ่งหรือส่วนที่หวาดเสียงที่สุดของการเล่น ให้เน้นไปที่การคุยกับเพื่อนหรือเบี่ยงเบนความสนใจไปที่เรื่องอื่น มันไร้สาระที่จะมองดูการทิ้งดิ่งโดยที่ตัวคุณเองยังอยู่บนพื้น ให้ไปคิดเรื่องอื่นและหยุดสนใจมัน ตอนกำลังรออยู่ในแถว ให้หันไปดูคนที่ลงจากเครื่องเล่นในตอนท้าย ไม่ใช่ไปดูช่วงทิ้งดิ่งหรือตีลังกา พวกเขาจะดูเหมือนเพิ่งผ่านความสนุกตื่นเต้นและผ่านมันมาได้ด้วยดี คุณเองก็เช่นกัน ถ้านี่เป็นครั้งแรกที่คุณขึ้นเล่นตัวที่โหดๆ ตำแหน่งที่ดีที่สุดคือนั่งตรงกลางขบวน เพื่อที่คุณจะได้จดจ่ออยู่กับแผ่นหลังของคนที่นั่งข้างหน้าคุณ และไม่ต้องกังวลว่าจะเกิดอะไรขึ้นมากเกินไป แต่ถ้าอยากดูก็ยังเงยหน้าดูได้ ที่นั่งตรงกลางขบวนเป็นที่ที่กระชากน้อยที่สุดด้วย  อีกทางเลือกคือคุณอาจต้องการจะนั่งแถวหน้าเลยเพื่อจะได้มองเห็นทาง ถ้านั่นทำให้คุณรู้สึกดีขึ้น คนบางคนจะกลัวการไม่รู้ว่าจะเกิดอะไรขึ้นยิ่งกว่า อย่านั่งตรงเก้าอี้แถวหลังสุด ซึ่งจะเพิ่มแรงโน้มถ่วงมากขึ้นในระหว่างการเข้าโค้งหรือการทิ้งตัวลงมา มันเลยรู้สึกกระชากแรงขึ้นเมื่อนั่งอยู่ทางด้านหลัง เมื่อคุณเข้าไปนั่งประจำที่ ให้ฟังคำแนะนำของพนักงานและปฏิบัติตามอย่างใกล้ชิด รถไฟเหาะต่างแบบก็มีชนิดของการดูแลความปลอดภัยต่างกัน คุณจึงต้องตั้งใจฟังเพื่อจะได้ทำตามอย่างถูกต้อง  เวลานั่งอยู่ประจำที่นั่ง ให้แน่ใจว่าคุณรู้สึกไม่อึดอัดและสายรัดเพื่อความปลอดภัยสามารถคาดรัดช่วงลำตัวได้พอดี ถ้าคุณไม่สามารถเอื้อมหยิบมันได้ หรือว่าสายรัดป้องกันนั้นดูซับซ้อนเกินไป ให้รอความช่วยเหลือจากพนักงาน ถ้าคุณล็อกมันเองได้ พวกเขาก็ยังจะเดินมาตรวจตราเพื่อดูว่าทุกอย่างเข้าที่หรือไม่ เมื่อคุณคาดสายรัดเพื่อความปลอดภัยแล้ว ที่เหลือก็แค่นั่งผ่อนคลาย เก็บแว่นตาหรือเครื่องประดับใดๆ ที่อาจร่วงหล่นใส่ไว้ในกระเป๋าเสีย แล้วสูดลมหายใจเข้าลึกๆ คุณไม่เป็นอะไรหรอก! เป็นความคิดที่ดีถ้าจะเรียนรู้เรื่องรถไฟเหาะก่อนจะไปลองนั่งดู สวนสนุกบางแห่งจะมีการจัดอันดับรถไฟเหาะตามระดับความเข้มข้น คุณจึงสามารถเรียนรู้เกี่ยวกับรถไฟเหาะแบบนั้นได้เพิ่มขึ้นก่อนจะไปเยือนโดยดูจากแผนที่ของสวนสนุก หรือคุณอาจตรวจหาตามออนไลน์ก็ได้   รถไฟเหาะแบบรางไม้เป็นรถไฟเหาะแบบเก่าแก่และคลาสสิกที่สุด มักจะทำงานโดยใช้ระบบลิฟต์ลูกโซ่ พวกมันจะวิ่งได้เร็วมาก แต่ไม่สามารถตีลังกาหรือควงสว่านได้ รถไฟเหาะแบบรางโลหะนั้นซับซ้อนมากกว่า มีการหมุนควงและเข้าโค้งหักศอกหรือมักจะตีลังกาด้วย รถไฟเหาะรางโลหะบางที่ก็สร้างชื่อโดยการมีโค้งมากมายมากกว่าจะเป็นการทิ้งดิ่ง พวกมันยังง่อนแง่นน้อยกว่าและนั่งได้ราบรื่นมากกว่าแบบรางไม้ด้วย ถ้าคุณกลัวการทิ้งดิ่งแบบสูงมากๆ ให้มองหารถไฟเหาะที่มีการทิ้งดิ่งทางโค้งแทนที่จะเป็นการทิ้งดิ่งทางตรง คุณจะได้นั่งขึ้นลงเป็นช่วงๆ และไม่รู้สึกเหมือนพรวดพราดตกลงมา คุณยังสามารถเลือกรถไฟแบบจรวด ที่จะเร่งความเร็วสูงทันทีในตอนปล่อยแทนที่จะต้องไปทิ้งดิ่งจากเนินรางสูงๆ แต่บางกรณีก็อาจมีระดับความเข้มข้นไม่ต่างกัน มันเลยอาจดูงี่เง่าไปนิด แต่รถไฟเหาะของเด็กบางเครื่องก็ไม่จำกัดอายุ และจะเป็นตัวให้เริ่มหัดนั่งได้ดี พยายามอย่าไปหาข้อมูลจำเพาะประเภทรถไฟเหาะคันนี้ขึ้นสูงเท่าใด แล่นเร็วขนาดไหน หรือตัวเลขที่ “ชวนสยอง” อื่นๆ แม้มันจะเป็นความคิดที่ดีถ้าจะเรียนรู้การโค้งและหมุนของรางเพื่อจะได้เตรียมร่างกาย และรู้ว่าต่อไปจะเจอกับอะไรแถมยังหลีกเลี่ยงรถไฟเหาะที่มีลูกเล่นแบบที่คุณไม่ชอบได้ หาข้อมูลเหล่านี้หลังจากคุณได้ไปนั่งมาแล้วเพื่อจะได้ไปคุยโวกับคนอื่นและภูมิใจในตนเอง ทุกปีมีคนนั่งรถไฟเหาะกันเป็นล้านและสนุกสมใจไปกับมัน รถไฟเหาะไม่เห็นมีอะไรน่ากลัวเลยแถมยังมีแต่ความสนุก การพูดคุยในเรื่องนี้กับคนที่ชอบนั่งรถไฟเหาะเป็นเรื่องดีที่จะซึมซับความสนใจและความตื่นเต้นในรถไฟเหาะสำหรับตัวคุณเอง พูดคุยกับคนที่เมื่อก่อนเคยกลัวแต่ตอนนี้กลับติดใจเพื่อจะช่วยให้คุณเข้าใจว่าคุณต้องนั่งรถไฟเหาะแบบไหน   คุยกับญาติสนิทมิตรสหาย เช่นเดียวกับพนักงานประจำสวนสนุกที่ชอบรถไฟเหาะ ถามพวกเขาว่ารถไฟเหาะตัวไหนที่หวาดเสียวน้อยที่สุดและตัวไหนที่พึงหลีกเลี่ยง อีกความคิดที่ดีคือการถามว่าพวกเขานั่งรถไฟเหาะครั้งแรกแล้วเป็นไง คุณจะได้มีความคิดดีๆ ว่าต้องเลี่ยงอะไรบ้างในการนั่งครั้งแรกของคุณ หาอ่านตามอินเตอร์เน็ตถึงรถไฟเหาะในสวนสนุกที่คุณกำลังไปเยือน ลองดูวิดีโอในยูทูปเพื่อจะได้รู้ว่ามันไม่ชวนหวาดเสียวเกินไปสำหรับคุณ ถ้าคุณจะรู้สึกหวาดกลัวการโดนทิ้งดิ่งสูงระดับตึก 12 ชั้นด้วยความเร็ว 100 กม./ชม. นั้น มันหมายความว่าสวนสนุกเขาได้บรรลุวัตถุประสงค์แล้ว! รถไฟเหาะนั้นต้องชวนหวาดเสียวเพื่อให้คนนั่งได้ตื่นเต้น แต่มันไม่ได้อันตรายอย่างที่เห็นตราบเท่าที่คุณทำตามคำแนะนำด้านความปลอดภัยและฟังคำแนะนำ รถไฟเหาะนั้นถูกทดสอบจนถี่ถ้วนแล้วถึงค่อยเปิดใช้ต่อสาธารณชน และมันยังได้รับการดูแลรักษาให้อยู่ในสภาพพร้อมใช้งานสูงสุด คุณไม่จำเป็นต้องหวาดกลัวไปกับการทำงานผิดพลาดในสวนสนุกระดับมืออาชีพเลย ในแต่ละปีมีรายงานการบาดเจ็บจากการเล่นรถไฟเหาะ แต่ส่วนใหญ่ล้วนเป็นผลมาจากความเข้าใจผิดของผู้เล่นหรือการแหกกฎ ถ้าคุณฟังคำแนะนำและนั่งอยู่กับที่ คุณจะไม่เป็นอะไร พูดกันในเชิงสถิติแล้ว คุณเสี่ยงต่อการบาดเจ็บจากการขับรถไปสวนสนุกมากกว่าการนั่งรถไฟเหาะเสียด้วยซ้ำ โอกาสของการได้รับบาดเจ็บอย่างหนักของการนั่งรถไฟเหาะอยู่ที่ 1 ใน 1,500 ล้าน การนั่งรถไฟเหาะควรจะสนุก และจะง่ายขึ้นเยอะถ้ามีเพื่อนคอยยุคอยเชียร์อยู่ข้างๆ ไปกรีดร้องด้วยกัน ให้กำลังใจกันและกัน บางคนอาจรู้สึกสบายใจมากกว่าถ้าไปกับคนที่กลัวขึ้นสมองเหมือนกัน จะได้กรีดร้องกันได้เต็มเสียงและไม่รู้สึกเดียวดาย บางคนก็อาจชอบไปกับคนที่เคยนั่งมาแล้ว เพื่อจะได้คอยปลอบว่ามันไม่เป็นไร อย่าไปกับคนที่จะดันคุณให้ทำในสิ่งที่ไม่อยากทำ เวลาที่คุณมาถึงขีดสุด อย่าไปนั่งอะไรที่สาหัสกว่านั้นอีกเว้นแต่ว่าคุณพร้อมจะก้าวข้ามขีดจำกัดนั้น ใครจะว่าอย่างไรก็ไม่สำคัญหรอกถ้าคุณพบพื้นที่สุขสบายและต้องการจะอยู่แค่ตรงนั้น อย่าปล่อยให้ใครมาเร่งรัดหรือกดดันให้คุณต้องขึ้นเล่นรถไฟเหาะที่คุณไม่รู้สึกอยากจะเล่น รถไฟเหาะโดยเฉลี่ยใช้เวลาแล่นสั้นกว่าโฆษณาทางทีวีเสียอีก ในบางเครื่องคุณอาจต้องใช้เวลารอคิวนานกว่าเวลาที่ได้เล่นถึง 2,000% การทิ้งดิ่งถึงจะสูงก็เถอะ แค่ชั่วหายใจปื๊ดเดียวก็จบแล้ว พยายามคิดซะว่าทั้งหมดนี้จะดีจะแย่อย่างไรก็จบลงแบบไวมากๆ ตอนรอต่างหากที่เป็นแหล่งเพาะความหวาดกลัวและไม่อยากจะขึ้น ส่วนตอนขึ้นไปนั่งจริงๆ นั้นมันสนุกจะตาย ก่อนจะไปยืนรอตามคิว ให้แน่ใจว่าคุณสูงกว่าส่วนสูงขั้นต่ำที่บังคับไว้และคุณไม่ได้มีสภาพร่างกายที่ไม่พร้อมขึ้นเล่น โดยปกติแล้ว คนที่เป็นโรคหัวใจ คนที่กำลังตั้งครรภ์ และคนที่มีสภาพร่างกายพิการจะไม่ได้รับอนุญาตให้ขึ้นเล่นรถไฟเหาะ
มองตรงไปข้างหน้า. สูดลมหายใจลึกๆ. เกร็งท้องและกล้ามเนื้อส่วนแขน. มองข้ามบรรดาของตกแต่งให้ชวนหวาดกลัว. ตะโกนดังๆ! ใช้จินตนาการให้เป็นประโยชน์. ใช้การตัดสินใจของตนเองเป็นสำคัญ. เริ่มจากแบบเล็กๆ. อย่ามอง. นั่งอยู่ตรงกลางขบวน. ปฏิบัติตามคำแนะนำของพนักงานสวนสนุก. เรียนรู้ว่าจะต้องคาดหวังอะไร. พูดคุยกับคนอื่นๆ ถึงประสบการณ์การนั่งรถไฟเหาะของพวกเขา. ทำความเข้าใจว่ารถไฟเหาะนั้นมีจุดประสงค์เพื่อสร้างความเสียว. ไปกับเพื่อน. ดูนาฬิกา. อ่านข้อบังคับและข้อห้ามให้ดีก่อนไปต่อแถว.
https://www.wikihow.com/Overcome-Your-Fear-of-Roller-Coasters https://www.wikihow.com/Overcome-Your-Fear-of-Roller-Coasters https://www.wikihow.com/Overcome-Your-Fear-of-Roller-Coasters
Getting Through It Riding Your First Coaster Building Your Confidence